Օրենք ու կարգ: Հատուկ կորպուս

«Օրենք ու կարգ։ Հատուկ կորպուս» (, հաճախ ուղակի ), ամերիկյան քրեական հեռուստասերիալ, որը հանդիսանում է «Կարգ ու կանոն» սերիալի առաջին սփին-օֆֆը։ Սերիալը պատմում է «Հատուկ կորպուս» կոչվող դետեկտիվ էլիտային ստորաբաժանման մասին։ Սերիալի առաջատար կերպարներն են  Էլիոտ Սթեյբլերը և Օլիվիա Բենսոնը։ Վերջինս ծնվել էր բռնաբարության արդյունքում։ Նրանք հետաքննում են ամենածանր սեռական հանցագործությունները։ Բնօրինակ սերիալի կերպարներից մի քանիսը տեղափոխվել են նոր նախագիծ։ Այսպիսով, Դոնալդ Քրեգենը (Դեն Ֆլորեք), նախկինում «Կարգ ու կանոն» սերիալի գործող դեմքը, դարձել է «Հատուկ կորպուս» սերիալի կերպար։

Սերիալն արժանացել է մի շարք մրցանակների և անվանակարգերի։ Մարիշկա Հարգիթեյը ստացել է քննադատների համակրանքը և արժանացել «Էմմի» և «Ոսկե գլոբուս» մրցանակների՝ այդպիսով դառնալով միակ դերասանն ամբողջ ֆրանշիզայում, որը գլխավոր անվանակարգերում արժանացել է մրցանակների։ Նախագիծը արժանացել է նաև «Էդգար Ալան Պոյի անվան մրցանակի»։ Նախագիծը հայտնի է առաջին էպիզոդում մեծ թվով հրավիրված աստղերով։

«Հատուկ կորպուս» սերիալը հանդիսանում է 2000-ականների ամենահայտնի սերիալը Law & Order ֆրանշիզների թվում։ 2007 թվականից Մարիշկա Հարգիթեյի աշխատավարձը կազմել է ավելի քան 400,000 դոլար մեկ էպիզոդի համար։

2011 թվականին, երբ սերիալը երկարաձգվել է 13 եթերաշրջանով, սերիալի դերասանական կազմը զգալի փոփոխություններ է կրել այն բանից հետո, երբ Մարիշկա Հարգիթեյը հեղինակներից խնդրել է կրճատել իր ներկայությունը սերիալում անձնական կյանքի պատճառով, իսկ Քրիստոֆեր Մելոնին ընդհանրապես լքել է նախագիծը։ Ավելի ուշ հայտարարվել էր, որ Ստեֆանի Մարչը և Դայան Նիլը, որոնք ավելի վաղ խաղացել էին Ալեքս Քեբոթի և Քեյսի Նովակի դերերը, կվերադառնան սերիալ։ Մինչդեռ Քելի Գիդիշը և Դենի Պինոն ստացել են նոր դետեկտիվների դերեր, որոնք ստիպված կլինեն աշխատել Օլիվիա Բենսոնի հետ։ Ներկայում «Օրենք և կարգ։ Հատուկ կորպուս» սերիալը պահպանում է ամենաերկար վարվող հեռուստասերիալի ռեկորդը, որը դեռևս հեռարձակվում է հեռուստատեսությամբ։ Սերիալը վեցերորդ տեղն է զբաղեցնում պատմության մեջ ամենաերկար փրայմ-թայմ դրամաների ցանկում։

2018 թվականի մայիսի 8-ին NBC-ն երկարացրել է սերիալը մինչև 20-րդ եթերաշրջան։

2019 թվականի մարտի 29-ին NBC ալիքը երկարացրել է սերիալը մինչև 21-րդ եթերաշրջան։ 21-րդ եթերաշրջանի պրեմիերան տեղի է ունեցել 2019 թվականի սեպտեմբերի 26-ին։ 2020 թվականի մարտի 27-ին NBC ալիքն պաշտոնապես երկարաձգել է սերիալը միանգամից 3 եթերաշրջանով (22, 23 և 24 եթերաշրջան)։

Ընդհանուր տեսություն 
Սերիալը պատմում է ոստիկանության այսպես կոչված «Հատուկ կորպուսի» մասին, որը զբաղվում է սեռական հողի վրա կատարված հանցագործությունների և երեխաների նկատմամբ բռնությունների հետաքննությամբ։ Սերիալի գործողությունը տեղի են ունենում Նյու Յորքում։ Սերիալի գլխավոր հերոսները հատուկ կորպուսի աշխատակիցներն են։ Հանցագործությունների առանձնահատուկ դաժանության պատճառով բաժնի աշխատակիցները մշտապես գտնվում են նյարդային խանգարման եզրին, ինչն ազդում է նրանց անձնական կյանքի, ինչպես նաև միմյանց հետ փոխհարաբերությունների վրա։

Պատմություն և զարգացում 
Հեռուստաալիքի և արտադրական ստուդիայի ղեկավարությունը նախապես մտահոգություն է հայտնել այն մասին, թե ինչպես է հասարակությունը ընկալելու այդպիսի անկեղծ ցուցադրումը եթերային հեռուստաալիքով և արդյոք դա կվնասի բնօրինակ շոուին։ Սակայն Դիք Վուլֆը կարծում էր, որ նոր շոուն բնօրինակից ավելի մեծ առևտրային հաջողություն կունենա, և որոշել է նկարահանել «Payback», պիլոտային սերիաները, որի պրեմիերան տեղի է ունեցել 1999 թվականի սեպտեմբերի 20-ին NBC ալիքով։

Դերասաններ և կերպարներ

Վարկանիշներ և հեռարձակում 
Սերիալը մեկնարկել է 1999 թվականի սեպտեմբերի 10-ին, երկուշաբթի օրը։ Մի քանի էպիզոդներից հետո շոուն հեռարձակվել ուրբաթ օրերին, որը ամերիկյան հեռուստատեսությունում փրայմ-թայմ չէ, որտեղ այն գտել է իր ունկնդիրներին, սերիալն սկսել է ընդգրկվել հեռուստատեսության 20 ամենավարկանշային շոուների ցանկում։ Հինգերորդ եթերաշրջանից սկսած «SVU»-ն տեղափոխվել է երեքշաբթի երեկոյան, որպեսզի մրցակցություն ստեղծի այնպիսի հայտնի շոուների հետ, ինչպիսիք են «Նյու Յորքի ոստիկանությունը» և այլն։ Վերջին տարիներին «SVU»-ն վարկանիշային աղյուսակում զգալիորեն գերազանցել է իր նախնականին բնօրինակ տարբերակին։

Մրցանակներ և անվանակարգեր 

Սերիալը ստացել է բազմաթիվ տարբեր մրցանակներ և անվանակարգեր։ Մարիշկա Հարգիթեյը ստացել է «Էմմի», «Ոսկե գլոբուս» և բազմաթիվ այլ մրցանակներ և անվանակարգեր։ Սկսած 2004 թվականից նա յոթ անգամ անընդմեջ առաջադրվել է «Էմմի» մրցանակի, իսկ 2006 թվականին՝ հաղթել։

Սերիալը  հայտնի է առաջին էպիզոդներում աստղերի մեծ թվով։ 2008 թվականին Ռոբին Ուիլյամսը առաջադրվել է «Էմմի» մրցանակի, ինչպես և Մարշա Գեյ Հարդենը, Ջեյն Ալեքսանդրը, Անջելա Լենսբերին, Քերոլ Բարնեթը և ուրիշներ։ Սինտիա Նիքսոնը, Ամանդա Պլամմերը, Էնն Մարգրետը և ուրիշներ տարբեր տարիների մրցանակների «Դրամայում լավագույն հրավիրված դերասանուհի» անվանակարգում դափնեկիրներ են դարձել

Ոսկե գլոբուս 
 Հաղթանակներ
 2005 Լավագույն դրամատիկական դերասանուհի (Մարիշկա Հարգիթեյ)։
 Առաջադրումներ
 2009 Լավագույն դրամատիկական դերասանուհի (Մարիշկա Հարգիթեյ)։

Էմմի 
 Հաղթանակներ
 2005 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Ամանդա Պլամմեր)։
 2006 «Էմմի» մրցանակ դրամատիկական հեռուստասերիալի լավագույն կանացի դերի համար (Մարիշկա Հարգիթեյ)։ 
 2007 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Լեսլի Քերոն)։
 2008 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Սինտիա Նիքսոն)։
 2009 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Էլեն Բյորստին)։
 2010 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Էնն Մարգրետ)։
 Առաջադրումներ
 2000 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Ջեյն Ալեքսանդր)։ 
 2000 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Թրեյսի Պոլան)։ 
 2002 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Մարթա Պլեմպտոն)։
 2003 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Բարբարա Բերրի)։ 
 2004 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Մարլի Մաթլին)։
 2004 «Էմմի» մրցանակ դրամատիկական հեռուստասերիալի լավագույն կանացի դերի համար (Մարիշկա Հարգիթեյ)։
 2004 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Բրենդա Բլեթին)։
 2005 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Անջելա Լենսբերին)։
 2005 «Էմմի» մրցանակ դրամատիկական հեռուստասերիալի լավագույն կանացի դերի համար (Մարիշկա Հարգիթեյ)։
 2006 «Էմմի» մրցանակ դրամատիկական հեռուստասերիալի լավագույն կանացի դերի համար (Մարիշկա Հարգիթեյ)։
 2007 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Մարշա Գեյ Հարդեն)։
 2007 «Էմմի» մրցանակ դրամատիկական հեռուստասերիալի լավագույն կանացի դերի համար (Մարիշկա Հարգիթեյ)։
 2008 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Ռոբին Ուիլյամս)։
 2008 «Էմմի» մրցանակ դրամատիկական հեռուստասերիալի լավագույն կանացի դերի համար (Մարիշկա Հարգիթեյ)։
 2009 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Բարբարա Բերրի)։
 2009 «Էմմի» մրցանակ դրամատիկական հեռուստասերիալի լավագույն կանացի դերի համար (Մարիշկա Հարգիթեյ)։
 2009 «Էմմի» մրցանակ դրամատիկական հեռուստասերիալի լավագույն հրավիրված դերասանուհի անվանակարգում (Քերոլ Բարնեթ)։
 2010 «Էմմի» մրցանակ դրամատիկական հեռուստասերիալի լավագույն կանացի դերի համար (Մարիշկա Հարգիթեյ)։
 2011 «Էմմի» մրցանակ դրամատիկական հեռուստասերիալի լավագույն կանացի դերի համար (Մարիշկա Հարգիթեյ)։

ԱՄՆ կինոդերասանների Գիլդիայի մրցանակ 
 2004, 2006, 2007, 2009, 2010, 2011 - ԱՄՆ կինոդերասանների գիլդիա մրցանակի անվանակարգ դրամատիկական սերիալում լավագույն կանացի դերի համար (Մարիշկա Հարգիթեյ)։

Ծանոթագրություններ

Արտաքին հղումներ 
 Law & Order: Special Victims Unit on the Law & Order Wiki

2010-ականների ամերիկյան քրեական դրամա հեռուստասերիալներ
2010-ականների ամերիկյան հեռուստասերիալներ
Սփին-օֆֆ հեռուստասերիալներ
Ամերիկյան քրեական հեռուստասերիալներ
Ամերիկյան դրամա հեռուստասերիալներ